kardosdrur/scandi-wiki huggingface dataset:
Krauss-Maffei

Krauss-Maffei Wegmann (KMW) er en af Europas førende producenter af bl.a. pansrede køretøjer. Firmaet har hovedsæde i den tyske by Kassel.

Firmaet blev startet af den 38-årige togfabrikant Joseph Anton von Maffei. I 1931 overtog Krauss & Comp. firmaet og Krauss-Maffei AG var en realitet.

I 1930'erne påbegyndte firmaet en militær produktion af bl.a. halvbæltekøretøjer og i 1963 bl.a. Leopard 1-kampvogne og senere også Leopard 2-kampvogne. Begge disse benyttes bl.a. af det danske forsvar.

Køretøjsproducenter fra Tyskland
Kassel
Forsvarsvirksomheder fra Tyskland
Fjerde franske republik

Den Fjerde Republik (på fransk: La quatrième république) er den almindelige betegnelse for det politiske system, der indførtes i Frankrig med forfatningen af 13. oktober 1946 og som varede frem til 1958.

På trods af forsøg på at styrke den udøvende magt videreførtes mange af svaghederne fra den Tredje Republik, og perioden var således uændret præget af politisk ustabilitet og hyppigt skiftende regeringer i lighed med tiden op til 2. verdenskrig. Hele 21 premierministre dannede regering i løbet af de kun 12 år den Fjerde Republik bestod.

Frankrig oplevede betydelig økonomisk fremgang under den Fjerde republik, som dog især var præget af afviklingen af koloniherredømmet.

Præsidenter under den Fjerde Republik 
 Vincent Auriol (1947-1954)
 René Coty (1954-1959)

Etableret i 1946
Ophørt i 1958
Frankrigs historie
Franskmænd
Torslunde Kirke (Ishøj Kommune)

Torslunde Kirke ligger i Torslunde Sogn i Ishøj Kommune.

Historie 
Kirken stammer fra omkring 1200, våbenhus og kor fra omkring 1300, klokketårnet fra 1400-tallet.

Kirkebygningen

Interiør 
Korbuekrucifikset er fra før 1250.

Alter 

I kirken er der en berømt alterbordsforside fra 1560'erne. Originalen findes på Nationalmuseet.

Prædikestol

Døbefont 
Døbefonten er af skånsk sandsten og stammer fra 1200-tallet.

Orgel

Gravminder

Eksterne kilder og henvisninger 
 Torslunde Kirke hos KortTilKirken.dk
 Torslunde Kirke hos danmarkskirker.natmus.dk (Danmarks Kirker, Nationalmuseet)

Kirker i Ishøj Kommune
Kirker i Helsingør Stift
Kirker i Københavns Amt
Torslunde (Ishøj Kommune)
Osijek

Osijek (ungarsk: Eszék) er en by i Kroatien, som ligger 282 km fra Zagreb.

Byen Osijek er den største by i Slavonien, beliggende på den højre bred af floden Drava, 22 km fra flodens udmunding i floden Donau. Den højre bred, som er lidt højere og sikker mod oversvømmelser, et godt vadested over floden Drava samt sumpområder, har været et sikkert tilflugtssted igennem århundreder. Selvom området omkring Osijek har været beboet i årtusinder, blev den første bosættelse bygget af romerne.

Med romernes erobring af Panonia-dalen på stedet, hvor nutidens Donji grad (Den Nedre by) ligger, blev der bygget en militærlejr og civilbebyggelse, som havde navnet Mursa. I året 133 fik Mursa status som koloni.

Colonia Aelia Mursa opstod i tre byggeetaper fra midten af det 2. århundrede til midten af det 4. århundrede. Byen havde dobbelt bymur. På grund af den vigtige geografiske beliggenhed, de vigtige handelsveje og flodens havn, byggede romerne en stenbro over floden Drava (dele af denne bro er bevaret i Osijek-museet). Colonia Aelia Mursa blev ødelagt flere gange og den sidste gang blev den ødelagt af hunnerne i året 441. Efter denne katastrofale ødelæggelse blev byen ikke genopbygget og befolkningen begyndte at slå sig ned i området omkring byen.

Fra de sidste noteringer af den romerske Mursa i 591 til den første notering om den middelalderlige Osijek i 1196, findes ingen skrevne dokumenter, men der eksister arkæologiske spor, som henviser til, at livet fortsatte i dette område. Den middelalderlige Osijek voksede vest for den romerske Mursa. De ældste skrevne dokumenter er fra året 1196, da Kong Emerik bekræfter, at der må samles vejskat og havnskat.

Der var mange feudalistiske familier, som herskede over byen Osijek, og den som herskede længst var familien Korog fra 1353 til 1472.

Den 8. august 1526 blev byen plyndret og besat af tyrkerne, som brændte byen ned til grunden og begyndte at bygge den op i orientalsk stil.

I tiden under tyrkerne var byen kendt på grund af sin træbro, som var 8 km lang, og som dengang var et verdensunderværk. Broen førte over floden Drava og Baranija-sumpene, fra Osijek til Darde. Broen blev bygget i løbet af nogle uger og i byggeriet deltog omkring 25.000 mennesker.

Byen blev befriet for tyrkerne den 29. september 1687. Straks efter befrielsen gik man i gang med at forstærke byens svageste forsvarspunkter og befolkningen blev flyttet ca. 2 km op ad floden fra fortet. Således opstod i 1692 Gornji grad (Den Øvre by). På samme måde opstod Donji grad (Den Nedre by), hvor befolkningen blev flyttet 2 km ned ad floden i 1698. Helt til slutningen af det 18. århundrede udvikledes alle 3 bebyggelser som selvstændige bykommuner. I 1786 forenedes disse 3 bebyggelser til én by og i 1809 blev byen udnævnt til fri kongeby.

I 1884 åbnedes det første moderne transportanlæg i byen – en hestesporvogn. Dette var den første hestesporvogn syd for Wien og Budapest.

Kilde 
 Gamle jugoslaviske skolebøger

Eksterne henvisninger 
 Officielt websted  (på tysk og engelsk)
 Osijek portal
 Osijek Online 

Byer i Kroatien
Miami-patruljen

Miami-patruljen (originaltitel Miami Vice) var en populær tv-serie i fem sæsoner på NBC fra 1984 til 1990 med Don Johnson (James "Sonny" Crockett) og Philip Michael Thomas (Ricardo "Rico" Tubbs) i hovedrollerne som to politidetektiver i Miami. I Danmark blev serien sendt på Danmarks Radio i 80'erne. I  2006 havde en film baseret på serien premiere.

Eksterne henvisninger 
 

Krimiserier fra USA
Amerikanske tv-serier fra 1980'erne
Tv-programmer fra NBC
Tune Kirke

Tune Kirke ligger i Tune Sogn i Greve Kommune. Den er fra omkr. 1110 og bygget af sten fra Stevns Klint. Døbefonden er hugget i granit.

Historie

Kirkebygningen

Interiør

Eksterne kilder og henvisninger 

 Roskildekirkerne 
 Tune Kirke hos KortTilKirken.dk
 Tune Kirke hos danmarkskirker.natmus.dk (Danmarks Kirker, Nationalmuseet)
 Kirkens websted

Kirker i Greve Kommune
Kirker i Roskilde Stift
Kirker i Roskilde Amt
Kirke
Leopard

Leoparden (Panthera pardus) er en art i kattefamilien og er den af de store katte, der har størst udbredelse. Der findes leoparder næsten overalt i Afrika, i store dele af Asien, fra Tyrkiet over Mellemøsten til Indonesien og Rusland. Leoparden trives i næsten alle former for landskab – fra tropisk regnskov, tempererede skove og ørken til bjergområder op til 5,5 km over havets overflade. Leoparden er den 5. største kat i verden. Hannen kan veje op til 90 kg og blive 1,9 m lang. Hunnen er betydeligt mindre og kan veje op til 55 kg og blive 1,7 meter lang. Leoparden kan løbe helt op til 60 km/t.I naturen bliver leoparder i gennemsnittet mellem 12 og 17 år gammel. Men leoparden Roxanne som levede i McCarthney wildlife sanctuary (fangenskab) blev 24 år gammel.

Underarter 
Med så stort et udbredelsesområde udvikles der en naturlig variation i både udseende og adfærd. Der opstår geografiske racer, tilpasset til de forskellige levesteder.

Da leoparden er udryddet i dele af dens oprindelige udbredelsesområde regnes arten som tæt på kvalificeringen Sårbar, og er noteret som Sårbar på IUCN's rødliste.

Leoparden deles i ni underarter:
 Amurleopard, Panthera pardus orientalis
 Afrikansk leopard, Panthera pardus pardus
 Javaleopard, Panthera pardus melas
 Arabisk leopard, Panthera pardus nimr
 Persisk leopard, Panthera pardus saxicolor
 Indisk leopard, Panthera pardus fusca
 Sri Lanka-leopard, Panthera pardus kotiya
 Indokinesisk leopard, Panthera pardus delacouri
 Nordkinesisk leopard, Panthera pardus japonensis

Nogle autoriteter anerkender også underarterne Panthera pardus tulliana (tyrkisk leopard) og Panthera pardus sindica .

Sneleopard, Panthera uncia, regnes for en selvstændig art.

Kilder/henvisninger 

 Zoonyt 2002 3 Efterår

Se også 
 Sneleopard
 Tiger
 Hybridkat

Afrikas fauna
Asiens fauna
Floyd Patterson

Floyd Patterson (4. januar 1935 – 11. maj 2006) var en amerikansk sværvægtsbokser. Han pensionerede sig selv i september 1972 efter et nederlag til Muhammad Ali. Han vandt guld i 1952 ved de olympiske lege i Helsingfors.

Efter boksekarrieren var Patterson ansat i New York State Athletic Commission. Boksekarrieren havde imidlertid skadet Pattersons hjerne, og han blev diagnosticeret med dementia pugilistica, hvorfor han blev nødt til at stoope som boksekommissær.

Baggrund 
Familien flyttede til Brooklyn. Han gik på Wiltwyck School for Boys.

Galleri

Referencer 

Boksere fra USA
Olympiske mestre fra USA
Verdensmestre i sværvægtsboksning
Boksere i International Boxing Hall of Fame
Olympiske boksere fra USA
UMP (parti)

Union pour un Mouvement Populaire (UMP), oprindelig kaldt Union pour la Majorité Présidentielle (Union for det præsidentielle flertal), var et fransk borgerligt politisk parti. Partiet blev grundlagt i 2002 ved sammenslutning af flere højre- og centrumpartier, deriblandt Jacques Chiracs nygaullistiske Rassemblement pour la République (RPR). Partiets formand var den tidligere franske præsident Nicolas Sarkozy. Partiet var medlem af det Europæiske Folkeparti og Europademokraterne (EPP-ED) i Europaparlamentet.

Som partiets oprindelige navn antydede, blev det oprindeligt oprettet for at støtte daværende præsident Jacques Chirac. Fra 2004 udviste partiet imidlertid en stigende grad af uafhængighed. Chiracs og skiftende premierministres voksende upopularitet førte til, at Nicolas Sarkozy opnåede kontrol over partiet. Uenigheden udsprang blandt andet af spørgsmålet om tyrkisk medlemskab af EU; noget Chirac har støttet, mens UMP er gået imod.

Den 30. maj 2015 skiftede partiet navn fra Union pour un Mouvement Populaire (UMP) til Les Républicains (Republikanerne ).

Tidligere gaullistiske partidannelser 

Rassemblement du peuple français (RPF) blev stiftet i 1947 og opfattede sig som en bevægelse snarere end som et ordinært parti. Opbakningen faldt stødt i løbet af 1950'erne, men efter Charles de Gaulles politiske ”comeback” i 1958 vendte tendensen. Under Den Femte Republik skiftede partiet navn til Union pour la Nouvelle République (UNR), og siden til Union des Démocrates pour la République (UDR). Partiet udviklede sig til et bredt folkeparti som ved valget i 1968 opnåede mere end 45% af stemmene. 

I 1976, seks år efter de Gaulles død, blev partiet reorganiseret som Rassemblement pour la République (RPR) under ledelse af Jacques Chirac. RPR var i høj grad Jacques Chiracs bevægelse og valgmaskine, men han havde ikke altid fuld kontrol over partiet. Ved præsidentvalget i 1995 opstilledes endog en modkandidat fra hans eget parti (Édouard Balladur). Enkelte gaullister, herunder Charles Pasqua, der var medgrundlægger af partiet, har siden forladt det, idet de har ment, at partiet ikke er tilstrækkelig kritisk overfor EU – noget, som efter deres opfattelse, strider mod gaullismens doktrin om national uafhængighed. Forud for sammenlægningen med UMP, blev RPR indblandet i en korruptionsskandale, der blandt andre involverede Alain Juppé.

Præsidentvalg 2007 
Ved 1. runde af præsidentvalget i 2007 fik UMPs Sarkozy flest stemmer og gik videre til 2. valgrunde, hvor han vandt over sin modkandidat, socialistpartiets Ségolène Royal.

Gaullistiske partier
Konservative partier
Kristendemokratiske partier
Etableret i 2002
Ophørt i 2015
Sonny Liston

Charles L. "Sonny" Liston  Ca. 1930 – 30. december 1970), var en Amerikansk bokser, som konkurrerede fra 1953 til 1970. Sonny var verdensmester i sværvægt fra 1962 til 1963. Sonny anses for at være den mest intimiderende boxer i historien..

Noter 

Boksere fra USA
Verdensmestre i sværvægtsboksning
Boksere i International Boxing Hall of Fame
Ektoplasma (parapsykologi)

Ektoplasma eller teleplasma er angiveligt en æterisk substans, som i spiritistiske seancer overføres fra mediets legeme i forbindelse med materialisationsfænomener, og som bruges til opbygning af de materialiserede skikkelser. Ifølge disse teorier befinder ektoplasma sig på overgangen mellem det æteriske- og det fysiske plan. Da ektoplasmaet hidrører fra mediets æteriske legeme, menes denne proces at have skadelige virkninger på mediet.

Ektoplasma siges at opløses og forsvinde, når den udsættes for almindelig belysning; en materialisation må derfor foregå i meget svag belysning.
Der findes fotografier af sådanne skikkelser, fremkaldt under en materialisation og det berettes at disse skikkelser har kunnet tale og bevæge sig, hvorpå de tilsyneladende har opløst sig i den tomme luft.
Der kendes dog også adskillige tilfælde af bedrag – det danske medium Einer Nielsen blev således i 1922 afsløret i at have skjult et gazelignende stof i endetarmen.

Referencer 

Esoterik
Pseudovidenskab
Spiritualitet
Deliriant

Delirianterne (eller anticholinergika) er en speciel klasse psykoaktive stoffer, som blokerer acetylcholinære receptorer. Delirianter anses for at være ægte hallucinogener, da brugeren vil opleve samtaler med folk som ikke er der, eller blive sur over en person som efterligner deres handlinger, uden at realisere at det er brugerens egen refleksion i et spejl. Anticholinergika har virkninger, som minder om at gå i søvne (især da brugeren ikke husker, hvad der skete).

Inkluderet i denne gruppe er natskygger som Belladonna, datura, pigæble, som indeholder atropin og det langt mere potente scopolamin, samt syntetiske farmaci som cyclizin (Marzine®), diphenhydramin (Benylan®) og promethazin (Phenergan®).

Ud over faren ved at være meget mere langt ude end med andre stoffer, mens man beholder en fuldt fragmenteret dissociation fra normal bevidsthed uden at være immobil, er anticholinergika også giftige, kan forårsage død pg.a. overdose, og har rigeligt med ubehagelige bivirkninger, hvoraf en ubehagelig udtørrings-effekt er den mest evidente; Sved, spyt, slim og urin produceres ikke, og dette afstedkommer en forhøjelse af kropstemperaturen. Desuden udvides pupillerne meget, hvilket kan vare adskillige dage, og resulterer i lysfølsomhed, sløret syn og manglende læseevne.

Delirianter har klinisk anvendelse som kvalmestillende (ifb. med opioidbehandling eller transportsyge)

Delirianter er almindelige i europæisk mytologi; Blandt andet udgjorde et deliriant-mix den såkaldte heksesalve.

Lægemidler
Sheriffen skyder på det hele

Sheriffen skyder på det hele (engelsk: Blazing Saddles) er en amerikansk komediefilm fra 1974, instrueret af Mel Brooks. I hovedrollerne er Cleavon Little og Gene Wilder. Filmens manuskript blev skrevet af et hold forfattere med Brooks i spidsen og tog udgangspunkt i en historie af Andrew Bergman.

Filmen er en parodi på westerngenren og en satire over racisme.

Medvirkende 
 Mel Brooks – Guvernør William J. Le Petomane / Indianerhøvdingen
 Dom DeLuise – Buddy Bizarre
 Liam Dunn – Pastor Johnson
 George Furth – Van Johnson
 Burton Gilliam – Lyle
 John Hillerman – Howard Johnson
 David Huddleston – Olson Johnson
 Madeline Kahn – Lili Von Shtupp
 Alex Karras – Mongo
 Harvey Korman – Hedley Lamarr
 Cleavon Little – Bart
 Slim Pickens – Taggart
 Jack Starrett – Gabby Johnson
 Gene Wilder – Jim "The Waco Kid"

Musikeren Count Basie har en statistrolle i filmen.

Eksterne Henvisninger 
 

Amerikanske film fra 1974
Komediefilm fra USA
Film instrueret af Mel Brooks
Westernfilm fra USA
Helle Fastrup

Helle Fastrup (født 6. november 1951, død 15. april 2022) var en dansk skuespiller.

Karriere 
Helle Fastrup fik Bodilprisen for bedste kvindelige birolle i 1981 for sin rolle som Laila i Cirkus Casablanca.

Hun var aktiv i kredsen omkring Røde Mor og teaterbevægelsen Solvognen, samarbejdede med Troels Trier og Erik Clausen i flere rockshow på scenerne og i TV og turnerede med Kim Larsen i Gorilla Galla, Rockshowet, der samlede Gasolin for sidste gang. I 2006 var hun med på Røde Mors danmarksturné, Rockshow.

Helle Fastrup medvirkede desuden i musikvideoen "Thin Ice" til MTV med Kim Larsen & Jungle Dreams fra Sitting on a Time Bomb (1982).

Privatliv 
Fastrup var gift med trommeslageren Ken Gudman, som døde i 2003. Hun var efter hans død bestyrelsesmedlem i Ken Gudman mindefonden.

Filmografi 
 Cirkus Casablanca (1981)
 Den kroniske uskyld (1985)
 Ledsaget udgang (2007)

Referencer

Eksterne henvisninger 
 

Skuespillere fra Danmark
Bodilprisen for bedste kvindelige birolle
Personer døde af kræft
Alain Juppé

Alain Marie Juppé (født den 15. august 1945 i Mont-de-Marsan) er en fransk, borgerlig politiker og var fra 1995 til 1997 premierminister. Mellem 1993 og 1995 var Juppé udenrigsminister i regeringen Édouard Balladur. I perioden 2011-2012 var Juppé udenrigsminister.

Alain Juppé er uddannet fra bl.a. Institut d'Etudes Politiques de Paris (1968) og École Nationale d'Administration (1970-1972).

I 2004 blev Juppé dømt i en sag om misbrug af offentlige midler, mens han var formand for gaullistpartiet RPR (det senere UMP). I denne forbindelse trak Juppé sig fra borgmesterposten i Bordeaux.

Den 18. maj 2007 tiltrådte han som minister for bæredygtig udvikling i François Fillons nye regering. Han trådte tilbage igen allerede 17. juni 2007 efter ved valget til Nationalforsamlingen at have tabt sit mandat til socialisten Michèle Delaunay.

Eksterne links 

Frankrigs premierministre
Udenrigsministre fra Frankrig
Miljøministre fra Frankrig
Præsidentaspiranter fra Frankrig
Gaullister
Franskmænd i 1900-tallet
Frankrigs premierministre

Frankrigs premierministre har været:

Bourbons tilbagevenden 1815-30 
 Charles-Maurice de Talleyrand-Périgord, juli-september 1815 
 Armand-Emmanuel du Plessis, (Armand-Emmanuel de Vignerot du Plessis, Duc de Richelieu), 1815-1818 
 Jean Joseph Paul Augustin Dessoles, 1818-1819
 Élie Decazes (hertug af Glücksbjerg), 1819-1820
  Armand-Emmanuel du Plessis, 1820-1821 (anden gang) 
 Jean-Baptiste de Villèle, 1821-1828  
 Jean-Baptiste Sylvère Gaye de Martignac, 1828-1829 
 Jules de Polignac, 1829-1830
 Casimir de Rochechouart, 29. juli 1830
…

Julimonarkiet 1830-48 
 Victor de Broglie (1830 og 1835-36)
 Casimir Pierre Perier (1831-32)
 Adolphe Thiers (1836 og 1840)
 François Guizot (1847-48)
…

Anden Republik 1848-52 
 Louis-Eugène Cavaignac (1848)
…

Andet Kejserdømme 1852-70 
Ingen premierminister 1852-69
 Émile Ollivier (1869-70)
…

Tredje Republik 1870-1940 
…
 Jules Dufaure (1871-73 og 1876)
 Albert de Broglie (1873-74 og 1877)
 Charles de Freycinet (1879-80, 1882, 1886 og 1890-92)
 Jules Ferry (1880-81 og 1883-85)
 Armand Fallières (1883)
 Émile Loubet (1892)
 Jean Casimir-Perier (1893-94)
 Léon Bourgeois (1895-96)
 Georges Clemenceau (1906-09 og 1917-20)
 Aristide Briand (1909-11, 1913, 1915-17, 1921-22, 1925-26, 1929)
 Raymond Poincaré (1912-13 og 1922-24)
 Gaston Doumergue (1913-14 og 1934)
 Alexandre Millerand (1920)
 Pierre Laval (1931-32 og 1935-36)
 Édouard Daladier (1933, 1934 og 1938-40)
 Léon Blum (1936-37 og 1938)
 Paul Reynaud (1940)
 Philippe Pétain (1940)

Vichy-regeringen 1940-44 
 Philippe Pétain (1940-42)
 Pierre Laval (1942-44)

Frankrigs premierministre siden 1944

Ekstern henvisning 

 Liste over franske premierministre på den franske regerings hjemmeside 

Premierministre, Frankrigs
 
Lister over regeringsledere
Premierministre
Zhang Ziyi

Zhang Ziyi er et kinesisk navn; efternavnet/familienavnet er Zhang.

Zhang Ziyi (章子怡) (født 9. februar 1979) er en kinesisk skuespiller. Hun blev født i Beijing, og debuterede i filmen Vejen Hjem, af Zhang Yimou, kun 19 år gammel. Hendes mest kendte film er nok Tiger på spring, drage i skjul (2000) som bl.a. vandt Oscar for bedste udenlandske film, men hun har medvirket i både kinesiske film, koreanske film og Hollywood-produktioner.

Udvalgt filmografi 

 Vejen Hjem (1999)
 Tiger på spring, drage i skjul (2000)
 Rush Hour 2 (2001)
 Musa (2001)
 Zu Warriors (2001)
 Hero (2002)
 My Wife is a Gangster 2 (2003)
 Purple Butterfly (2003)
 2046 (2004)
 House of Flying Daggers (2004)
 Jasmine Women (2004)
 Princess Raccoon (2005)
 Mit liv som Geisha (2005)
 The Banquet (2006)
 TMNT (2007)
 Forever Enthralled (2008)
 Horsemen (2009)
 Sophie's Revenge (2009)
 The Founding of a Republic (2009)
 The Grand Master (2010)
 The Era of Magic'' (2010)

Eksterne henvisninger 

 

Skuespillere fra Kina
Kasket

Kasket (fransk diminutiv casquette af casque, en lille hjelm uden visir) var i sin oprindelige form en engelsk mode, en kalot med udstående skygge af klæde eller skind, der optoges i fransk formiddagsmoder ved 1750. Den stammer fra stalddragten og blev optaget i jagtkostumet. Sidst i 18. århundrede var den endnu ikke blevet almuens hovedbedækning; den var en ulden tophue, som under revolutionen i Frankrig blev gjort til politisk tegn, men dog var så skyet af konventets medlemmer, at endog Jean-Paul Marat kom til møde i kasket. Ved 1800 var denne omtrent aflagt, men da den høje hat, der kom i udbredelse efter den tid, faldt til besvær, genoptoges kasket ved 1820 og bares på rejser, landture og i halvnegligé. Derefter kom den på menigmands hoved og på drenges, indtil de modnedes til at gå med hat. I vore dage er den bløde hat ved at blive allemands beklædning. Kasket indførtes ved hærene 1830 for at lette soldaten for sjakoens byrde. Først kom den russiske kasket, indført i den danske hær, og med den rykkede landsoldaten ud 1848. Den er bevaret i Rusland og Preussen. Samtidig kom Orléans-kasket, båret af hæren i Algier og bevaret på general Christian de Mezas hoved til 1864. Derefter den østigske kasket, der nu også bæres i Frankrig og i noget ændret form i Danmark. Endelig er den gammel engelske cap fra stalden kommet på sportsmænds hoveder.

Se også 
 Prinz-Heinrich-Mütze

Kilde

Se også 
Kasketmager
Huer
Kildebrønde Kirke

Kildebrønde Kirke ligger i Hundige-Kildebrønde Sogn i Greve Kommune.

Historie

Kirkebygningen

Interiør

Gravminder

Referencer

Eksterne kilder og henvisninger 
 Kildebrønde Kirke hos KortTilKirken.dk
 Kildebrønde Kirke hos danmarkskirker.natmus.dk (Danmarks Kirker, Nationalmuseet)

Kirker i Greve Kommune
Kirker i Roskilde Stift
Kirker i Roskilde Amt
Kildebrønde (Greve Kommune)
Arcadia

Navnet Arcadia betyder flere ting.

 Arkadien – Græsk region.
 Arcadia (musikgruppe) – Engelsk popgruppe dannet af tre af Duran Durans medlemmer.
 Arcadia, Californien – by i Californien.
 Arcadia, Odessa - Strand ved Odessa.

Se også 
 Acadia
Pierre Mauroy

Pierre Mauroy (5. juli 1928 i Cartignies - 7. juni 2013) var en fransk, socialistisk politiker. Første premierminister under præsident François Mitterrand fra 1981 til 1984. 

Pierre Mauroy stod i spidsen for en markant venstreorienteret politik, der skulle bidrage til at indfri François Mitterrands løfter fra præsidentvalgkampagnen: indførelse af kortere arbejdsuge og længere ferier, flere offentligt ansatte, nationaliseringer, afskaffelse af dødsstraffen mv.

Mauroy var borgmester i Lille fra 1973 til 2001.

Frankrigs premierministre
Socialister fra Frankrig
IRC-klienter

IRC-klienter er klienter det bruges for at logge på IRC-netværket.



Windows 

 Bersirc
 dIRC
 HydraIRC
 Klient
 mIRC
 pIRCh
 Trillian
 vIRC
 XiRCON
 Microsoft Comic Chat
 SnoW Script

UNIX-lignende systemer 

 XChat
 BitchX
 IIRC
 ircII
 irssi
 Kopete
 KVIrc
 TalkSoup (of GNUstep)
 Zircon
 Konversation
 WeeChat

Mac OS 

 Fire
 ircle
 Minerva
 Snak
 ShadowIRC
 Colloquy

AmigaOS 

 AmIRC

Tilgængelige til flere platforme 

 ChatZilla
 Gaim
 jIRC
 XChat
 EPIC4
 Pidgin

 

simple:List of IRC clients